
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00056/2014-04
28.03.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 28.03.2014. године, донела је

О Д Л У К У

о акредитацији студијског програма
мастер академских студија
Утврђује се да УНИВЕРЗИТЕТ У НИШУ – ТЕХНОЛОШКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БУЛЕВАР ОСЛОБОЂЕЊА 124,  DOCVARIABLE ConvertString(Sediste,1,5) \* MERGEFORMAT ЛЕСКОВАЦ, ПИБ:  DOCVARIABLE PIB \* MERGEFORMAT 100107686, Матични број: 07282273,  испуњава прописане стандарде за акредитацију студијског програма: мастер академске студије – ХЕМИЈСКЕ ТЕХНОЛОГИЈЕ у оквиру поља техничко-технолошких наука и то за упис 16 (шеснаест) студената у седишту Установе.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 

О б р а з л о ж е њ е

Високошколскa установа УНИВЕРЗИТЕТ У НИШУ – ТЕХНОЛОШКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БУЛЕВАР ОСЛОБОЂЕЊА 124,  DOCVARIABLE ConvertString(Sediste,1,5) \* MERGEFORMAT ЛЕСКОВАЦ, је дана 14.01.2014. године поднела захтев за акредитацију студијског програма мастер академске студије – ХЕМИЈСКЕ ТЕХНОЛОГИЈЕ у оквиру поља техничко-технолошких наука под бројем 612-00-00056/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НИШУ – ТЕХНОЛОШКИ ФАКУЛТЕТ и предлог одлуке, достављени су Комисији за акредитацију и проверу квалитета.
Назив дипломе: ДИПЛОМИРАНИ ИНЖЕЊЕР ТЕХНОЛОГИЈЕ.
Подаци наведени у Уводној табели су усклађени са законом и одлукама Националног Савета. Мастер академски студијски програм Хемијске технологије (једногодишњи програм са 60 ЕСПБ) садржи следеће елементе предвиђене Законом о стандардима: назив студијског програма, дефинисану врсту студијског програма, академски научни назив, дужину трајања, услове за упис на студијски програм, листу, начин извођења и бодовну вредност (ЕСПБ бодови).  У Стандарду су наведена студијска подручја која постоје у оквиру МАС.  Према информатору ове мастер академске студије могу да упишу лица са завршеним основним академским студијама (први степен академских студија), из области Хемијске технологије на Технолошком факултету у Лесковцу, или завршен први степен академских студија неког сродног студијског програма у четворогодишњем трајању (укупна вредност од 240 ЕСПБ бодова) на другим факултетима у земљи и иностранству.

Опис кометенција je добро дат, па се могу препознати професије и занимања за која су студенти спремају. 

Сврха студијског програма је јасно формулисана. . 

Циљеви мастер академиских студија студијског програма Хемијске технологије су у овом стандарду јасно описани и формулисани у складу са основним задацима и циљевима високошколске установе који су дати и на сајту институције. Дефинисани циљеви укључују и стицање компетенција и вештина које ће омогући студентима стицање способности везаних за успешно бављење активностима из области хемијске технологије, у складу са универзитетским образовањем у Европи. 

Дефинисане су опште и специфичне компетенције  које студент мастер студија добија успешним савладавањем студијског програма. Услови и поступци неопховни за завршавање студија доступни су на увид јавности и усклађени су са циљевима и садржајем студијског програма. 
Јасно су дефинисане предметно специфичне компетенције везане за различита студијска подручја овог студијског профила. Уз стандард 4, као прилог је дат Додатак дипломи за свако студијско подручје студијског прохрама хемијска технологија. 
Информације дате у Додатку дипломи су такве да дају податке о квалификацији, о носиоцу наведене квалификације, о нивоу квалификације. У Додатку дипломи остављена је и могућност уписивања података о намени квалификације, као и додатне информације везаним за активности носиоца квалификације оствареним током студирања. 

У прилозима Стандарда 5, дате су табеле са наведеним научно стручним, теоријско методолошким итд. предмета. Такође, студијским програм предвиђа одговарајућу изборност (на мастер студијама треба да их буде најмање 30% - не рачунајући дипломски рад). 
Структура курикулума обухвата распоред предмета по семестрима, фонд часова и број ЕСПБ бодова. 

У распореду предмета су дефинисани назив предмета, семестар студија, број часова и број ЕСПБ бодова. У спецификацији предмета су дефинисани назив  и статус предмета, број ЕСПБ бодова, имена наставника, услов за похађање, циљ и исход предмета, садржај предмета, литература, број часова наставе, методе извођења наставе, начин проверер знања и оцењивање. 
У спецификацији предмета су наведени тип предмета, семестар студија, као и очекивана знања и компетенције. За стручну праксу и дипломски рад нису наведени потребни подаци.

Израчунати проценти одговорајау препорученим процентима из упутства за рецензенте а односе се на основне студије.  

Према информацијама датим у материјалу и на сајту институције, концепција мастер академског студијског програма Хемијске технологије је целовита и свеобухватна и пружа студентима одговарајућа научна и стручна знања за сва три студијска подручја са овог профила.

Мастер академски студијски програм Хемијске Технологије по структури је усаглашен са осталим студијским програмима на Технолошком факултету у Лесковцу, Универзитета у Нишу. 

Приложен је списак од осам универзитета, од тога шест из европског образовног простора, са њиховим интернет адресама. Није урађена упоредна анализа програма. На основу прегледа приложених интернет адреса, није могуће пронаћи одговарајуће програме и извршити поређење. 

Број уписаних студената одговара могућностима установе. Број студената наведен у стандарду 7 и у уводној табели се разликује. 

Кандидати који конкуришу за упис се рангирају на основу просечне оцене остварене на основним студијама и дужине студирања на основним студијама.

Студенти са сваким положеним испитом стичу одређени број ЕСПБ бодова.  

У прилогу 5.2 дата је књига предмета у којој су у спецификацијама предмета наведени сати активне наставе са укупним бројем ЕСПБ поена. 
Студент има могућност да за сваки предмет стиче поене кроз предиспитне обавезе и испит. Успешност студената у савлађивању одређеног предмета континуирано се прати током наставе и изражава се поенима. Број поена које студент може да стекне испуњавањем предиспитних обавеза током наставе је од 30 до 70.

За сваки предмет из студијског програма дат је јасан начин стицања поена за сваку врсту појединачних активности током наставе  (предиспитне обавезе) и полагањем испита.

Према Стандарду 9. наставу изводи 17 наставника и 7 сарадника. Према стандарду, у припреми наставног процеса укључени су и студенти на докторским студијама који су ангажовани на пројектима које финансира Министарство просвете, науке и технолошког развоја.  
Упоређивањем података о ангажовању у настави може се утврдити да је просечно оптерећење наставника 6.22 часова недељно, а сарадника 8.975 недељно. Ни један од предавач нема веће оптерећење од 12 часова активне наставе недељно.

Испуњен је захтев да више од 70% часова активне наставе држе наставници запослени са пуним радним временом на Технолошком факултету у Лесковцу.

Према подацима из Извештаја и Табела, се види укупно оптерећење сарадника ангажованих на овом студијском програму. 

За наставнике су наведене референце које их квалификују за извођење наставе из одређене области, али се на листи референци налазе и часописи који су скинути са међународне листе часописа (African Journal of Business Management) - водити рачуна о квалитету наведених референци. 

Величина групе за предавања је, према допуни стандарда 9 за акредитацију студијских програма у оквиру техничко-технолошких наука, за мастер студије, до 32 студената, групе за вежбе до 16 студената и групе за лабораторијске вежбе до 8 студената, што је на овом студијском програму испуњено (укупан планиран број студената је 16).

Према подацима датим у табели 10.1, за извођење наставе на на Технолошком факултету у Лесковцу, задовољен је критеријум о броју квадратних метара простора по студенту ( > 4 м2 бруто простора).

Према подацима датим у табели 10.1 настава на Технолошком факултету у Лесковцу се изводи у амфитеатрима, учионицама, наставним и научно-истраживачким лабораторијама итд. Не постоје специјализоване рачунарске учионице. Факултет има и библиотечки простор са читаоницом, која је на располагању студентима. Односно, установа обезбеђује адекватан простор за извођење наставе и обављање лабораторијских и практичних вежби.

Према подацима датим у Табели 10.1 постоји обезбеђен радни простор за наставнике и сараднике (више од 10 м2 по наставнику, сараднику и другим запосленима).

Према Прилогу 10.1 техничка опрема за савремено извођење наставе углавном постоји, али из достављених података не зна се стање и старост наведене опреме.

Према Табели 10.4 постоје одређени библиотечки ресурси неопходни за извођење студијског програма.

Сви предмети у оквиру основног студијског програма су покривени одговарајућом уџбеничком литературом и помоћним средствима који су расположиви за нормално одвијање наставног процеса.

Квалитет студијског програма се прати кроз периодичну спољашњу и унутрашњу проверу. Према датим прилозима редовно се предузимају мере у циљу побољшања наставе, едукације наставног особља, набавке уџбеника и литературе.
Треба додатно дефинисати мере за унапређење квалитета у погледу курикулума. У стандарду 11 као прилози су наведени следећи документи Прилог 11.1 - Извештај о резултатима самовредновања студијског програма, Прилог 11.2 - Јавно публикован документ –Политика обезбеђења квалитета, Прилог11.3 - Правилник о уџбеницима, Прилог 11.4 - Извод из Статута установе којим регулише оснивање и делокруг рада комисије за квалитет.
Улога студената је дефинисана, од 19 чланова Комисије за обезбеђење квалитета, два члана су студенти, али није наведено да ли су укључени студенти мастер студија.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У НИШУ – ТЕХНОЛОШКИ ФАКУЛТЕТ  за студијски програм мастер академске студије – ХЕМИЈСКЕ ТЕХНОЛОГИЈЕ у оквиру поља техничко-технолошких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00056/2014-04
28.03.2014. године
Б е о г р а д
У В Е Р Е Њ Е
О АКРЕДИТАЦИЈИ студијског програма
мастер академских студија

УНИВЕРЗИТЕТ У НИШУ – ТЕХНОЛОШКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БУЛЕВАР ОСЛОБОЂЕЊА 124,  DOCVARIABLE ConvertString(Sediste,1,5) \* MERGEFORMAT ЛЕСКОВАЦ, ПИБ:  DOCVARIABLE PIB \* MERGEFORMAT 100107686, Матични број: 07282273, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма мастер академске студије – ХЕМИЈСКЕ ТЕХНОЛОГИЈЕ у оквиру поља техничко-технолошких наука и то за упис 16 (шеснаест) студената у седишту Установе. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).
	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап


